recursal/SuperWikiNEXT-32B huggingface dataset:
Koordinatalari: 36°28′8.4000000000043″N 127°8′24.000000000002″E﻿ / ﻿36.469000000000001194°N 127.14000000000000057°E﻿ / 36.469000000000001194; 127.14000000000000057GO

**Kongju milliy universiteti** (KNU) — Janubiy Koreyaning Chungcheongnam-do shahrida joylashgan universitet boʻlib, yetakchi tadqiqot universitetlaridan biri hisoblanadi. Universitetning uchta kampusi (Gongju, Cheonan va Yesan) mavjud. Kongju milliy universiteti Janubiy Koreyaning 2014-yilda Xalqaro taʼlim sifatini taʼminlash tizimi (IEQAS) sertifikatini qoʻlga kiritgan.

Tarixi
------

1948-yilda Kongju taʼlim kolleji tashkil etilgan. Kongju milliy universiteti Gongju, Yesan va Cheonan hududlarida 3 ta kampusga ega boʻlib, ular bakalavriat va magistratura talabalari uchun yettita kollej va maxsus aspirantura dasturlarini oʻz ichiga oladi. KNUda 22 000 ta talaba tahsil oladi, ular orasida 39 turli mamlakatlardan kelgan xalqaro talabalar bor.

Kollej va kafedralari
---------------------

### Taʼlim kolleji

Taʼlim kolleji 1948-yilda tashkil etilgan. Dastlab,3 ta kafedra (Koreys adabiyoti, matematika va qishloq xoʻjaligi) va 136 talaba bilan boshlangan Kongju Milliy taʼlim kollejida hozirda 122 professor va 3000 ga yaqin talabalardan iborat 22 kafedra mavjud. Bu Janubiy Koreyadagi barcha milliy kollejlar orasida eng kattasidir.

### Gumanitar va ijtimoiy fanlar kolleji

Gumanitar va ijtimoiy fanlar kolleji 1991-yilda,Kongju taʼlim kolleji universitet sifatida akkreditatsiya qilinganida tashkil etilgan. U oʻz kurslarini ikkita boʻlim (yoʻnalish) va boʻlim boʻlinmalarida (boʻlimlarda) taklif qiladi va uchta boʻlimga ega.

### Sanoat fanlari kolleji

Sanoat fanlari kolleji Gʻarbiy Chungnam provinsiyasining Yesan shahrida joylashgan. Qishloq xoʻjaligi va sanoat fanlariga ixtisoslashgan turli boʻlimlari mavjud. Kollej 8 xil davlatdagi 22 ta kollej bilan oʻzaro almashinuv dasturlariga ega.

### Xalqaro tadqiqotlar boʻlimi

2011-yilda tashkil etilgan Xalqaro tadqiqotlar boʻlimi 2012-yilda oʻzining birinchi talabalarini qabul qilgan. Boʻlimda iqtisod, biznes, matematika, statistika va ingliz tili yoʻnalishlari mavjud.

Manbalar
--------

1. ↑  „국립공주대학교" (ko). *국립공주대학교*. Qaraldi: 2-may 2023-yil.
2. ↑  „국립공주대학교" (ko). *국립공주대학교*. Qaraldi: 2-may 2023-yil.

Havolalar
---------

| * k
* m
* t
Janubiy Koreya universitetlari |
| --- |
| Davlat | 
* Seul milliy fan va texnologiya universiteti
* Chonnam Milliy Universiteti
* Chungnam milliy universiteti
* Incheon milliy universiteti
* Kangwon milliy universiteti
* Jeju milliy universiteti
* Koreya milliy transport universiteti
* Jeonbuk milliy universiteti
* Andong milliy universiteti
* Sunchon milliy universiteti
* Changwon milliy universiteti
* Kyungpook milliy universiteti
* Kongju milliy universiteti

 |
| Xususiy | 
* Kyung Hee universiteti
* Sungkyunkwan universiteti
* Ewha ayollar universiteti
* Busan xorijiy tillar universiteti
* Chung-Ang universiteti
* Sejong universiteti
* Hanyang universiteti
* Sogang universiteti

 |
**GameStop** – Amerikadagi vidyo oʻyinlar va maishiy elektronika ishlab chiqaruvchi kompaniya. 
Kompaniya shtab-kvartirasi Texasning Grapevine shahrida joylashgan va dunyodagi eng yirik video oʻyinlar sotuvchisi. 2023-yil 28-yanvar holatiga koʻra, kompaniya GameStop, EB Games, EB Games Australia, Micromania-Zing, ThinkGeek va Zing Pop Culture brendlari ostida AQShda 2949 ta, Kanadada 216 ta, Avstraliyada 419 ta va Yevropada 829 ta doʻkonni boshqaradi. Kompaniya 1984-yilda Dallasda *Babbageʼs* nomi bilan tashkil etilgan va 1999-yilda hozirgi nomini olgan. 2010-yillarning oʻrtalaridan oxirigacha kompaniyaning faoliyati video oʻyinlar savdosining onlayn xaridlar tizimiga oʻtishi va GameStop kompaniyasining smartfon chakana savdosiga muvaffaqiyatsiz sarmoya kiritishi tufayli pasaydi. 2021-yilda, kompaniya aktsiyalari narxi keskin oshdi. SEC hisobotiga koʻra investorlarning katta miqdorda aksiyalarni sotib olish qobiliyati tufayli amalga oshgan. Kompaniya 2021-yil yanvar va fevral oylarida aksiyalar narxining oʻzgaruvchanligi sababli ommaviy axborot vositalarining katta eʼtiborini tortdi. Endi kompaniya *Fortune 500* reytingida 521-oʻrinni egalladi. GameStop chakana savdo doʻkonlaridan tashqari, *Game Informer* video oʻyinlar jurnaliga egalik qilaib bu orqali oʻzini elektron tijorat biznesiga ega boʻldi va NFT platformasini ishga tushirdi.

Tarixi
------

Chakana elektron dasturiy taʼminot logotipi
*Bebbic (1984-1994)*
GameStopning tarixiy ildizlari 1984-yilda Garvard biznes maktabining sobiq sinfdoshlari Jeyms McCurry va Gari M. Kusin tomonidan asos solingan Dallas, Texasda joylashgan dasturiy taʼminot chakana sotuvchisi Babbageʼs bilan bogʻlanadi. Kompaniya Charles Babbage sharafiga nomlangan va o'zining birinchi do'konini Dallasning NorthPark markazida kompaniyaning dastlabki investori Ross Perot yordamida ochgan. Kompaniya tezda o'sha paytda hukmron bo'lgan Atari 2600 uchun video o'yinlar savdosiga e'tibor qarata boshladi. Babbage's Nintendo o'yinlarini 1987-yilda sotishni boshladi. Babbage's 1988-yilda ommaviy kompaniyaga aylandi. 1991-yilga kelib, video o'yinlar Bebbij savdosining uchdan ikki qismini tashkil etdi.

Havolalar
---------

* Rasmiy sayti

Manbalar
--------

1. 1 2  „GameStop Corp. fiscal 2022 Form 10-K Annual Report".  U.S. Securities and Exchange Commission (28-mart 2023-yil).
2. ↑  *Gilbert, Ben* „The world's biggest video game retailer, GameStop, is dying: Here's what led to the retail giant's slow demise". *Business Insider* (23-yanvar 2020-yil).
3. 1 2  „GameStop". *fortune.com*. Qaraldi: 29-sentabr 2023-yil.
4. ↑  *Manharjoshi*. „Decoding the GameStop Scene-2". *Medium* (1-fevral 2021-yil).
5. ↑  *Cain, Áine*. „4 retro video game and software stores that have been deleted from malls across America". *Business Insider* (25-iyul 2019-yil).
6. ↑  *Bounds, Jeff*. „The Ross Perot Factor". *American City Business Journals* (1-iyul 2010-yil).
7. 1 2 3  „GameStop Corp. History".  Funding Universe.
**Bohumil Tomashek** — chexiyalik basketbolchi hamdamurabbiysi bo'lib faoliyat olib boriladi. Bohumil Tomashek 2001–yilda Chexoslovakiyaning 20- asr jamoasiga saylangan.

O'yin faoliyati
---------------

### Klub faoliyati

Bohumil Tomashek 1960 hamda 1969-yillarda ikki marta Chexoslovakiya Ligasi chempionligini qo'lga kiritgan. Bohumil Tomashek 1968–1969-yilgi mavsumda Yevropa miqyosida o'rta darajadagi FIBA Saporta kubogi chempionligini qo'lga kiritgan. Bohumil Tomashek 1967-yilda FIBA Yevropa saralash jamoasiga murabiy etib tayinlangan. Bohumil Tomashek 1970–1971-yilgi mavsumda Germaniya Ligasining eng yaxshi to'purari ham bo'lgan.

### Terma jamoadagi faoliyati

Katta Chexoslovakiya terma jamoasi bilan Tomashek 1960-yilgi Yozgi Olimpiya o'yinlarida erkaklar turnirida ishtirok etgan. Chexoslovakiya bilan Bohumil Tomashek 1959-yilgi EuroBasketning kumush medalini hamda 1967-yilgi EuroBasketning kumush medalini ham qo'lga kiritgan.

Murabbiylik faoliyati
---------------------

Bohumil Tomashek 1970-yildan 1972-yilgacha Germaniya Ligasining SSV Xagen klubida basketbolchi-murabbiy bo'lgan.

Manbalar
--------

1. ↑  „Lídr Sparty byl v Guinnessovce díky Slavii VŠ. Zemřel Bohumil Tomášek". *iDNES.cz* (4-noyabr 2019-yil). Qaraldi: 5-noyabr 2019-yil.
2. ↑  **{{Veb manbasi}} andozasidan foydalanishda `sarlavha=` parametrini belgilashingiz kerak.** |archive-url=https://web.archive.org/web/20200418073937/https://www.sports-reference.com/olympics/athletes/to/bohumil-tomasek-1.html „".
**Doquz Xotun** (*Dokuz Xotun*) – 13-asrda yashagan kerayitlarning malikasi boʻlib, Ilxoniylar davlati asoschisi Xulagu xonga turmushga chiqqan.

Hayot
-----

Doquz Xotun Kerayitlar xoni Toʻgʻrulning nevarasi boʻlgan. Avvaliga bobosi vafotidan keyin u Toluiga erga berildi. 1232-yilda birinchi erining vafotidan keyin Hulaguga turmushga chiqdi. U Hulaguga yurishlarda hamroh boʻlgan. Bagʻdod qamalida (1258) moʻgʻullar oʻn minglab aholini qirgʻin qildilar, ammo Doʻquzning xoxishiga koʻra nasroniylarga shavqat qilind. Doʻquz Xotun nasroniy boʻlgan va koʻpincha xristian dinining buyuk himoyachisi sifatida tilga olinadi.
Doquz Xotun oʻgay oʻgʻli Abakaning tarafdori boʻlgan va eri vafotidan keyin ham oʻzining nufuzli mavqeini saqlab qolgan.. Eridan 4 oy oʻtib vafot etgan. Nomaʼlum manbalarga koʻra Shamsiddin Juvayniy tomonidan zaxarlangan va shu sababdan vafot etgan.

Manbalar
--------

1. ↑  Runciman 1987, p. 299.
2. ↑  May, Timothy (2016-11-07). The Mongol Empire: A Historical Encyclopedia [2 volumes]: A Historical Encyclopedia. ABC-CLIO. p. 146. ISBN 9781610693400.
3. ↑  Runciman 1987, p. 303.
4. ↑   „DOKUZ ḴĀTŪN – Encyclopaedia Iranica". www.iranicaonline.org. Retrieved 2019-11-17.
5. ↑   Mazzola, Marianna (2018-06-25). „Bar 'Ebroyoʻs Ecclesiastical History : writing Church History in the 13th century Middle East": 413.
4 dona sabzidan tayyorlangan sabzi sharbati
**Sabzi sharbati** – sabzidan tayyorlanadigan ichimlik.

Xususiyatlari
-------------

Bir quti pecheniye va bir stakan sabzi sharbati. Tabriz, Eron, Ozarbayjon
Sabzi sharbati A vitaminining manbai hisoblanib, tarkibida koʻproq betta-karotin, folat va B vitaminlari kompleksi tutadi. Mikroelementlardan kalsiy, mis, magniy, kaliy, fosfor va temir koʻp miqdorda boʻladi. 454 gr sabzidan bir bakal sharbat olinadi. Sabzi oʻzagining qattiqligi sababli undan olinadigan sharbat apelsin va olma mevalariga nisbatan kam miqdorda boʻladi. Jarayon davomida sabzini oʻzagidan ajratish ishning eng qiyin qismi hisoblanadi.

Dorivorligi
-----------

Sabzi sharbati tarkibidagi betta-karotin moddasi terining koʻrinishiga taʼsir qilish xususiyatiga ega boʻlib, teri rangini toʻq sariq ranga oʻzgartira oladi. 24 kunda 3 stakandan koʻproq sabzi sharbati ichish tavsiya qilinadi. Sabzi sharbatida konsentrlangan sabzi mazali tamga ega boʻladi va asosan sogʻliqni yaxshilash uchun isteʼmol qilinadi. Oziq-ovqat mahsulotlariga qayla sifatida ham sabzi sharbati qoʻshiladi. Amerikada sabzi sharbatidan pishloqni quyuqlashtirish va rang berish maqsadida foydalaniladi.

Ozuqa tarkibi
-------------

AQSh qishloq xoʻjaligi departamenti maʼlumotlari boʻyicha ozuqaviy qiymat quidagicha tuzilgan:

Koloriya tarkibi: 40 kkal

Protein: 0.95 gr

Yogʻ: 0,15 gr

Uglevodlar: 9,28 gr

Xun tolalari: 0,8 gr

Xolesterin: 0 mg.

Manbalar
--------

1. ↑   Kristin Mortensen. „Toxicity of Carrot Juice". Livestrong.com. Retrieved 5 May 2015.
2. ↑   eMedicine – Carotenemia : Article by Robert A Schwartz
3. ↑   „FoodData Central". fdc.nal.usda.gov. 2019-04-01. Retrieved 21 February 2021.
**Xanif Rizayev Sultonovich** (1903-yil, Sirdaryo viloyati – 1938-yil, Toshkent) — Samarqand okrug partiya qoʻmitasi aʼzosi. Samarqand shahri Djerjinskiy raykom sekretari. Stalin davri qatagʻoni qurboni boʻlgan.

Xanif Rizayev 1903-yilda Turkiston Respublikasining Sirdaryo viloyatida tugʻilgan. Bu hudud hozir Qozogʻiston Respublikasiga qaraydi. 1911-yilda maktabga borgan. 1915-yilda oʻqishdan tashqari otasiga dehqonchilik ishlarida qarashib turgan. 1916-yilda yana maktabga qabul qilingan. 1917-yilda qishloqdagi bankda xizmatchi boʻlib ishlagan. 1919-yilning kuzidan militsiya boʻlimida ishlagan. 1920-yilda Turkiston shahridagi uyezd-turmasi boshligʻi boʻlgan. 1923-yilga kelib Turkiston uyezd-shahar ijroiya qoʻmitasida instruktor vazifasida ishlaydi. 1924-yilda Stalin nomidagi Sharq xalqlari kommunistik universitetiga oʻqishga kirgan. 1925-yildan boshlab Samarqand viloyatining partiya sovet maktabida oʻqituvchilik qilgan. 1927-yilning oxiridan boshlab Samarqand shahridagi Djerjinskiy raykom sekretari boʻlib ishlagan.
Xanif Rizayev 1935-yilning mart oyida Akmalobod tumani partiya qoʻmitasining kotibi etib tayinlanadi. Xanif Rizayev Samarqand okrug partiya qoʻmitasiga, 6-partiya syezdida OʻzKompartiya Markaziy qoʻmitasi reviziya komissiyasining aʼzosi boʻlgan. 1933-yilning oktyabr oyidan boshlab 1935-yilning mart oyigacha Toshkent shahrida partiya qoʻmitasining byuro aʼzosi sifatida faoliyat olib borgan.
1936-yilgi paxta yigʻim-terim mavsumida davlatga qarshi tendensiyaga yoʻl qoʻyganligi sababli OʻzVKP (b) Markaziy qoʻmitasi Rizayevga qatʼiy hayfsan eʼlon qilgan. Keyinroq bekor qilingan. Xanif Rizayev oʻzbek, rus va tojik tillarini bilgan. Qamoqqa olingan paytda yashash manzili sifatida Akmalobod shahri koʻrsatilgan.
1938-yilning 4-oktyabrda Toshkentda boʻlib oʻtgan SSSR Oliy Sudi Harbiy kollegiyasining sud majlisida oʻlimga hukm qilinadi. Hukm ijrosi oʻsha kuni taʼminlanib, otib tashlanadi. Keyinchalik oqlangan.

Manbalar
--------

1. ↑  Rustambek Shamsutdinov*. Oʻzbekistonda sovetlarning qatagʻon siyosati va uning oqibatlari (1-kitob)*. Sharq Toshkent 2012 — 86 bet. ISBN 978-9943-00-481-8.
2. ↑  Karimov, Naim*. 1937-1938 yillarda "Katta qirg'in"ning fojiali oqibatlari*. Toshkent 2015 — 159 bet.
**Rashit Kairjanovich Akimov —** (1954-yil 15-martda Ulguli, Irtish tumani, Pavlodar viloyatida tavallud topgan. (Qozogʻiston SSSR tarkibidagi bo'lgan)) — qozoq davlat siyosiy davlat arbobi. 2004-yildan — 2007-yilgacha senat deputati aʻzosi boʻlib faoliyat olib borgan. Keyinchalik Qozogʻiston Respublikasi parlamenti Senatining Oqmola viloyatidan deputati aʻzosi sifatida faoliyat olib borgan va ish faoliyati davomida siosiy va jamoat insoni boʻlib faoliyat yuritgan (2014 — 2020).

Biografiya
----------

Mehnat faoliyatini 1970-yilda sovxozda ishchi sifatida boshlagan.

1980-yilda Selinograd qishloq xoʻjaligi institutini veterinariya shifokori, 2005-yilda Femida yuridik akademiyasini huquqshunos mutaxassisligi boʻyicha tamomlagan.

SSSR Qurolli Kuchlari zahirasining podpolkovnigi.

1980 — 1983-yillarda Selinograd qishloq xoʻjaligi instituti oʻquv-tajriba xoʻjaligi katta veterinar shifokori.

1984 — 1987-yillardagi Vitebsk veterinariya instituti aspiranti, veterinariya fanlari nomzodi (dissertatsiya mavzusi: "Kompleks davolashda immunomodulyatorlarning aerozollari va qoʻzilarda bronxopnevmoniyaning oldini olish").

1987 — 1993-yillarda - Selinograd qishloq xoʻjaligi instituti yordamchisi, bosh veterinar, oʻquv-tajriba xoʻjaligi direktori oʻrinbosari.

1993 — 1994-yillarda - Selinograd tumani hokimligi boshligʻi oʻrinbosari.

1994 — 1997-yillarda - "Nura" AJ boshqaruvi raisi.

Hokim lavozimlarida ishlagan:

Selinograd tumani (1997-yil iyul — 1999-yil aprel);

Shuchinskiy tumani (1999-yil aprel — 2004-yil oktyabr);

Kokshetu (2004-yil oktyabr — 2007-yil sentyabr);

Astraxan viloyati (2007-yil sentyabr — 2012-yil aprel);

Oqkoʻl tumani (2012-yil aprel — 2013-yil fevral).

2013-yil fevral - 2014-yil oktyabr — Oqmola viloyati hokimi oʻrinbosari.

2014-yil oktabrdan — 2020-yilgacha — Qozogʻiston Respublikasi parlamenti Senatining Oqmoʻla viloyatidan deputati.

Mukofotlar
----------

"Kurmet" ordeni (1999),

"Farosat" ordeni (2007),

"Qozogʻiston Respublikasi mustaqilligining 10 yilligi" medali (2001),

"Qozogʻiston Respublikasi Konstitutsiyasining 10 yilligi" medali (2005).

Manbalar
--------

1. 1 2 3 4 5 6 7  „Акимов Рашит Каиржанович (персональная справка)". 21-yanvar 2021-yilda asl nusxadan arxivlandi. Qaraldi: 9-noyabr 2019-yil.
2. ↑  „В ЦИКе подвели итоги выборов депутатов сената".  Азаттык (2-oktyabr 2014-yil). 17-iyul 2019-yilda asl nusxadan arxivlandi. Qaraldi: 1-avgust 2019-yil.
Miki shahar hokimiyati
 Mikidagi Midorigaoka
 Mikidagi eski uylar
**Miki** (yaponcha: *三木市* *Miki-shi*?) – Yaponiyaning Hyōgo prefekturasida joylashgan shahar.

Geografiyasi
------------

Miki Hyogo prefekturasining janubi-gʻarbiy qismida, Kobe shimoli-gʻarbida, 135-meridian sharqiy chizigʻida joylashgan. Rokko togʻlarining gʻarbiy tomonida va Chugoku togʻlarining janubiy tomonidagi Harima tekisligiga kirgan. Mino daryosi boʻyida eski shaharcha va janubi-sharqiy qismida Kobe shahri bilan chegara yaqinida yangi turar-joy maydoni mavjud. Shaharning eng baland nuqtasi dengiz sathidan 453 metr balandlikda joylashgan.

### Qoʻshni munitsipalitetlar

Hyōgo prefekturasi

* Kobe
* Sanda
* Kakogawa
* Ono
* Kato
* Inami

### Iqlimi

Miki nam subtropik iqlimga ega (Köppen iqlim tasnifi *Cfa*), yozi issiq va qishi sovuq boʻladi. Yozda yogʻingarchilik qishga qaraganda sezilarli darajada koʻp boʻladi. Mikida oʻrtacha yillik harorat 15.1 °C (59.2 °F). Yillik oʻrtacha yogʻin miqdori 1,220.7 mm (48.06 in) eng nam oy iyul hisoblanadi.

### Demografiyasi

Yaponiya aholini roʻyxatga olish maʼlumotlariga koʻra, 2020-yilda Miki aholisi 75,294 kishini tashkil qilgan. Miki 1920-yildan beri aholini roʻyxatga olish ishlarini olib borgan.

Aholining oʻsishi| Yil | Aholi | ±% |
| --- | --- | --- |
| 1920 | 33 644 | —     |
| 1925 | 35 564 | +5.7% |
| 1930 | 37 074 | +4.2% |
| 1935 | 37 304 | +0.6% |
| 1940 | 38 160 | +2.3% |
| 1945 | 47 985 | +25.7% |
| 1950 | 47 951 | −0.1% |
| 1955 | 48 240 | +0.6% |
| 1960 | 47 062 | −2.4% |
| 1965 | 46 688 | −0.8% |
| 1970 | 49 071 | +5.1% |
| 1975 | 63 746 | +29.9% |
| 1980 | 78 297 | +22.8% |
| 1985 | 82 636 | +5.5% |
| 1990 | 84 445 | +2.2% |
| 1995 | 86 562 | +2.5% |
| 2000 | 86 117 | −0.5% |
| 2005 | 84 361 | −2.0% |
| 2010 | 81 038 | −3.9% |
| 2015 | 77 178 | −4.8% |
| 2020 | 75 294 | −2.4% |

Tarixi
------

Zamonaviy Mino shahrining hududi qadimiy Harima viloyatida boʻlgan. Muromachi davrida Miki qal’asi etagida qal’a shaharchasi sifatida rivojlangan. Miki shahri Hyogoning Mino tumanida 1889-yil 1-aprelda zamonaviy munitsipalitetlar tizimini yaratish bilan tashkil etilgan. 1954-yil 1-iyunda shahar maqomiga koʻtarilgan.

Hukumati
--------

Miki toʻgʻridan-toʻgʻri saylanadigan mer va 16 aʼzodan iborat bir palatali shahar kengashiga ega boʻlgan mer-kengash boshqaruv shakliga ega. Miki Hyogo Prefekturasi Assambleyasiga bir nafar aʼzo qoʻshadi. Milliy siyosat nuqtai nazaridan, shahar Yaponiya parlament quyi palatasining 4-okrugiga kiradi.

Iqtisodiyoti
------------

Miki Edo davridan boshlab metallga ishlov berishga asoslangan sanoat iqtisodiyotiga ega boʻlgan va apparat vositalarining asosiy ishlab chiqarish sohasi sifatida tanitishda davom etib kelmoqda.

Taʼlim
------

Miki shahrida 13 ta davlat boshlangʻich maktabi va Hyogo prefekturasi taʼlim boshqarmasi tomonidan boshqariladigan toʻrtta davlat oʻrta maktabi mavjud. Prefekturada nogironlar uchun bitta maxsus taʼlim maktabi ham bor. Xususiy kollej, Kansai xalqaro tadqiqotlar universiteti Izumi shahrida joylashgan.

Manbalar
--------

1. ↑  „Miki city official statistics" (ja).
2. ↑  „ja:観測史上1～10位の値（年間を通じての値）".  JMA. Qaraldi: 8-aprel 2022-yil.
**Erol Günaydın** (1933-yil 16-aprel tugʻilgan – 2012-yil 15-oktyabrda vafot etgan) Turk teatr va kino aktyori, shuningdek, Nasriddin Xoʻja obrazi bilan mashhur shoumen.

Tarjimai holi
-------------

1955-yilda Haldun Dormen teatrda professional aktyorlik faoliyatini „Ruhoniy qochib ketdi"dagi oʻyini bilan boshlagan. 1955-yildan teatrda, 1960-yildan esa kinoda faoliyatini davom ettirgan. Turmush oʻrtogʻi Manisadan boʻlgan Güneş Günaydın bilan turmush qurganligining qirq yilligini nishonlagan. Ulardan biri Italiya oilasiga turmushga chiqqan. Erol Günaydın Trabzon viloyatning Akçaabat shahrida tugʻilgan va Galatasaray High School talabasi paytida teatr sohasiga kirib boshlagan. Shundan keyin Günaydın juda koʻp va turli xil spektakllarda va filmlarda personaj rollarida oʻynagan va ayniqsa Yogi Bear ning turkcha ovoz berganligi sababli, soʻngra teledasturlarda tez-tez ishtirok eta boshlagan va shu orqali mamlakat miqyosida mashhurlikka erishgan. Uning Nasriddin Xoʻja va meddah shoulari, shuningdek, juda muvaffaqiyatli „*Chiçek Taxi*" serialida bosh rolni ijro etgan. Turkiyaning teatr sanʼati olamidagi eng taniqli yuzduzlardan biridir. Uning jurnalist Emine Algan bilan intervyusi yozma shaklda 2007-yilda nashr etilgan.

Oʻlimi
------

Erol Gunaydin 2012-yil 15-oktabr kuni Istanbuldagi shifoxonada vafot etdi. 24-avgust kuni nafas qisilishi bilan kasalxonaga, Bodrumdagi reanimatsiya boʻlimiga yotqizilgan edi. Hushini yoʻqotgan Günaydınni 22-sentabr kuni tez yordam mashinasi bilan Istanbulga olib ketildi. Günaydınning oʻlimi haqida uning qizi Gunfer Günaydın Twitter sahifasida maʼlum qildi. Erol Günaydın Istanbuldagi Feriköy qabristonidga dafn qilingan.

Havolalar
---------

* Erol Günaydın IMDbda

1-Turkcha Erol Günaydınʼs Biography

Manbalar
--------

1. ↑  „Erol Günaydın Güneş'ini kaybetti".
2. ↑  Biyografy of Erol Günaydın*:*
3. ↑  „Erol Günaydın hayatını kaybetti" (tr) (15-oktyabr 2012-yil). Qaraldi: 15-oktyabr 2012-yil.
Opochetskiy tumani (Lang-ru|Opocheskiy rayon) – Rossiya imperiyasining Pskov viloyati tarkibidagi tuman. Maʼmuriy markazi-Opochka shahri.

Geografiyasi
------------

Opochetskiy tumani viloyatning janubi-gʻarbiy qismida joylashgan boʻlib, 2029 km² maydonni egallaydi. U shimoli-sharqda Pushkinogorskiy va Novorjevskiy tumanlari bilan, janubi-sharqda Bejanitskiy va Pustoshkinskiy tumanlari bilan, janubi-gʻarbda Sebejskiy tumani bilan, shimoli-gʻarbda Krasnogorodskiy tumani bilan chegaradosh.
Asosiy daryolari – Velikaya va Issa.

Tarixi
------

Qadim zamonlarda kelajakdagi Opochetskiy tumani hududi bir necha bor Rossiya davlati va Litva Buyuk Gertsogligi oʻrtasidagi qarama-qarshilik maydoniga aylandi. Oʻz farmoni bilan Pyotr Birinchi Opochka shahrini Ingermanland viloyatiga topshirdi. 1772-yilda Opochka Pskov viloyatidagi provinsiya shahriga aylandi. Polsha birinchi boʻlinganidan soʻng yangi qoʻshilgan yerlardan viloyatga yangi viloyatlar qoʻshildi: Dvina (Polsha Livoniyasi) va Polotsk (sobiq Vitebsk voevodeligi yerlaridan). Markazi Opochka boʻlib qolgan viloyat 2-Belarus viloyati deb atala boshlandi. 1776 yilda Polotsk gubernatorligining Pskov gubernatorligidan ajralib chiqishi paytida Pskov gubernatorligining markazi Opochkadan Pskovga koʻchirildi. 1777 yilda Pskov gubernatorligi tuzildi va Opochetskiy okrugi uning tarkibiga kirdi. 1796 yilda Pskov gubernatorligi Pskov viloyatiga aylantirildi, uning tarkibida Opochetskiy tumani 1927 yilgacha joylashgan edi.

Geografik joylashuvi
--------------------

20-asr boshlarida Opochetskiy tumani Pskov viloyatining janubi-gʻarbiy qismida joylashgan boʻlib, sharqda Novorjevskiy va Velikolukskiy tumanlari, shimoli-gʻarbda Ostrovskiy tumani va janubda Vitebsk viloyati bilan chegaradosh edi.

Manbalar
--------

1. ↑  Rosstat. Baza dannix pokazateley munitsipalnix obrazovaniy Pskovskaya oblast. Territoriya. Obщaya ploщad zemel munitsipalnogo obrazovaniya .

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * k
* m
* t

 Pskov viloyati |
| --- |
|  |
| Shaharlar | 
* Velikie Luki
* Gdov
* Dno
* Nevel
* Novorjev
* Novosokolniki
* Opochka
* Ostrov
* Pechori
* Porhov
* Pskov
* Pustoshka
* Pitalovo
* Sebej
 |
|  |
| Tumanlar | 
* Opochetskiy
* Ostrovskiy tumani
* Palkinskiy
* Pechorskiy
* Plyusskiy
* Porhovskiy
* Pskovskiy
* Pustoshinskiy
* Pushkinogorskiy
* Pitalovskiy
* Sebejskiy
* Strugo-Krasnenskiy
* Usvyatskiy
 |

 |
**Bagi Feyzi oʻgʻli Bagiyev** (ozarbayjoncha: *Bağı Fəyzi oğlu Bağıyev*; 1914-yil 19-noyabr Shemaxa tumanida tavallud topgan – 2002-yil 30-aprel Axsu tumanida vafot etgan) – Sovet Ozarbayjon gʻallakori, Sotsialistik Mehnat Qahramoni (1948).

Hayoti va faoliyati
-------------------

1924-yil 19-noyabrda Ozarbayjon SSR Shemaxa tumani, hozirgi Ozarbayjonning Axsu tumanidagi Kashad qishlogʻida tugʻilgan.

Ulugʻ Vatan urushi qatnashchisi. Bagi Bagiyev Ukrainani ozod qilishjangida qatnashadi. Qoʻmondonlikning jangovar topshiriqlarini namunali bajargani uchun serjant Bagiev Qizil Yulduz ordeni bilan taqdirlangan.

1946-yil noyabr oyida demobilizatsiyadan soʻng Ozarbayjonga qaytib keladi va 1947-yil yanvar oyidan Axsuin tumani, Bagirov nomidagi kolxozda dala brigadasi brigadiri boʻlib ishlaydi. 1947-yilda Bagiyev brigadasi gʻallakorlari 22 gektar maydonning gektaridan 30,13 sentnerdan bugʻdoy olishadi.

SSSR Oliy Kengashi Prezidiumining 1948-yil 10-martdagi farmoni bilan 1947-yilda paxta va gʻalladan yuqori hosil olgani uchun Bagiyev Bagi Feyzi oʻgʻliga Lenin ordeni, Sotsialistik Mehnat Qahramoni unvoni hamda Oʻroq va bolgʻa oltin medali bilan taqdirlangan.

Xuddi shu farmon bilan kolxoz raisi A. A. Azizov va yana bir brigadir E. A. Zeynalovlarga yuqori unvonlar berildi.

Keyingi yillarda Bagi Bagiyev brigadasi ishchilari Axsuinsk viloyati gʻallakorlari oʻrtasida gʻalla hosildorligi boʻyicha birinchilikni oʻtkazishni davom ettirdilar.

1972-yildan oʻzi tugʻilgan Bagirov nomidagi kolxoz, 1976-yildan Axsuin tumanidagi Xagʻoniy nomidagi sovxozning chorvachilik fermasi boshligʻi boʻlib ishlagan. Bagi Bagiyev rahbarlik qilayotgan chorvadorlar har yili har bir yem-xashak sigirdan oʻrtacha 500 kilogrammdan sut sogʻib olishgan, boʻrdoqi buqalarning har bir mavsumda oʻrtacha 80 kilogrammdan mavsumiy oʻsishga erishadi.

Oʻzining tugʻilgan qishlogʻi Qashodda yashagan. 2002-yil 30-aprelda vafot etgan.

Mukofotlari
-----------

Lenin ordeni (03.10.1948),

1-darajali Vatan urushi ordeni (03.11.1985),

Qizil Yulduz ordeni

Manbalar
--------

1. ↑  „Bagi Feyzi oʻgʻli Bagiyev biografiyasi".
2. ↑  „Список Героев Социалистического Труда".

Adabiyotlar
-----------

* Бағыјев Бағы Фәјзи оғлу // Азербайджанская советская энциклопедия  : [10 томах] = Азәрбајҹан Совет Енсиклопедијасы (азерб.) / гл. ред. Дж. Б. Гулиев. — Баку: Кызыл Шярк, 1976. — Т. I. — С. 532. — 80 000 экз.
* Указ Президиума Верховного Совета СССР «О присвоении звания Героя Социалистического Труда передовикам сельского хозяйства Азербайджанской ССР» от 10 марта 1948 г.  // Ведомости Верховного Совета СССР. — 21.03.1948. — № 11  (510). — С. 1—2.
**Bahouddin daxmasi** – mashhur avliyo, naqshbandiya tariqatining asoschisi Bahouddin Naqshband (1318–1389) daxmasi. Daxma Buxoro viloyati, Kogon tumani, Qasri Orifon qishlogʻida joylashgan. XVI asrda Bahouddin Naqshband qabri ustiga dahma qurilib, marmardan panjara qilib bezatilgan. Buxoro xonligida hukmronlik qilgan shayboniy hukmdor Abdulazizxon (1540–1590) davrida xazira atrofi oʻrab olingan.

2009-yilda Bahouddin Naqshband dahmasidagi lavha yozuv xattot Gʻafurjon Razzoqov tomonidan yangilangan.
Unda shunday yozilgan: „Mehribon va rahmli Alloh nomi bilan. U abadiy oʻlmaydigan zot. Alloh-pok. Allohga shukr. Alloh buyuk. Bu hazrat buyuk shayx, sunnatni tiriltiruvchi, bid’atni oʻchiruvchi, haqiqatni kashf qiluvchi, daqiq maʼnolarini izhor qiluvchi, haqning xalqdagi hujjati Sayyid Muhammad ibn Sayyid Muhammad Bahouddin Naqshband Buxoriy (Alloh sirlarini muqaddas qilsin)ning munavvar qabrtoshi. Ul zot bu muborak qasri Orifon qishlogʻida. Hijriy 718-yili muharram oyida tavallud topganlar. Tariqat ilmini Muhammad Bobo Samosiy va Sayyid Amir kuloldan oʻrganganlar. „Hayotnoma", „Dalil ul-oshiqin" va „Al-Avlod" kabi bir necha kitoblarni taʼlif etganlar. Hazratning taʼriflarini sanab, adosiga yetib boʻlmaydi. Zoti boborakot hijriy 791-yil 3-rabiul-avvalda (1339-yil 9-mart) dushanba kuni kechqurun vafot etdilar. Alloh ul piri komilning fayz barokotlaridan barchamizni bahramand aylasin".

Daxmaning sharqiy tomonida qora va koʻkroq hamda sarigʻ ranglarda tovlanadigan tosh boʻlib qabrda oʻrnatilgan. U „Sangi murod" deb nomlanadi. Buxoro hukmdorlari Bahouddin Nashqband qabriga maqbara bunyod etishga harakat qilgan lekin har safar maqbara qurishganda qulab tushgan. Shundan soʻng qabr atrofini marmar toshlar bilan oʻrashgan.

Manbalar
--------

1. 1 2  Йўлдошев 2019, s. 57. sfn error: no target: CITEREFЙўлдошев2019 (help)
2. ↑  Ўзбекистон обидаларидаги битиклар 2011, s. 279. sfn error: no target: CITEREFЎзбекистон\_обидаларидаги\_битиклар2011 (help)
3. ↑  Йўлдошев 2019, s. 81. sfn error: no target: CITEREFЙўлдошев2019 (help)

Adabiyotlar
-----------

* Каримова Г. лойиҳа муаллифи, таржима ва изоҳлар муҳаррирлари Б. Бобожонов, К. Рахимов*. Ўзбекистон обидаларидаги битиклар*. Тошкент: Ўзбекистон нашриёти, 2011 — 564 bet. ISBN 978-9943-01-716-0.
* Йўлдошев Н. Бобожонов Ш*. Баҳоуддин Нақшбанд тарихий меъморий мажмуаси*. Тошкент: Наврўз нашриёти, 2019 — 113 bet.
**Shanxay Astronomiya muzeyi** — 2021-yilda Shanxayning Lingang shahrida ochilgan planetariy hisoblanadi. Uning gumbazi 38000 m2ni egallaydi. Bu qurilish ko‘lami bo‘yicha dunyodagi eng katta planetariydir. Muzeyni bunyod qilish Nyu-York shahridagi Ennead Architects tashkiloti tomonidan amalga oshirilgan. Tashrif buyuruvchilarga ta'limiy va madaniy-ko‘ngilochar joy sifatida xizmat qiladi. Shuningdek, muassasa *Shanxay Fan va Texnologiya muzeyining* bir qismi sanaladi.

Shanxay Astronomiya muzeyi
Bino dizaynida to‘g‘ri chiziqlar va to‘g‘ri burchaklar bo‘lmasligining o‘ziga xos sababi bor. Bu koinotdagi yulduzlar va turli uchar jismlarning shakli, geometrik xususiyatlari hamda harakatini aniqroq kuzatishga imkon beradi. Ennead Architects tashkiloti arxitektori Tomas J.Vong muzeyning asosiy dizayn konsepsiyasiga alohida yondashilganini aytgan. Ayniqsa, planetariy arxitekturasi o‘zida kosmosdagi ba'zi asosiy qonunlarni mujassam etgan .

Manbalar
--------

1. ↑  „Polar and ski parks are coming to Lingang". *www.shanghaidaily.com*. Qaraldi: 19-mart 2017-yil.
2. ↑  „Ennead Tapped to Design Shanghai Planetarium" (en-US). *ArchDaily* (9-mart 2015-yil). Qaraldi: 27-oktyabr 2019-yil.
3. ↑  „Ennead Architects designs Shanghai Astronomy Museum to "echo the essence of the Universe"" (en). *Dezeen* (9-avgust 2021-yil). Qaraldi: 12-avgust 2021-yil.
**Urganjiyon guzari** – Buxoroda joylashgan guzar. Guzar XVI asrda Buxoro xonligida hukmronlik qilgan Shayboniylar sulolasi davrida tashkil topgan. Guzar Sultonlar koʻchasi deb ham nomlanadi.
Tarixchi olim Halim Toʻrayev tadqiqotlariga koʻra, Urganch tomonidan koʻchib kelgan aholi yashaganligi sababli Urganjiyon deb nomlangan. 1206-yil Muhammad Xorazmshoh Malik Sanjar qoʻzgʻolonini bostirish maqsadida Buxoroga yurish qilgan va natijada Buxoroga urganchlik aholi kelib qoladi. XVII asrda Xiva xoni Abulgʻozi Bahodirxon va Anushaxon bosqini natijasida Buxoga ikkinchi marta yana urganchliklar oʻrnashgan.
Guzarda yashovchi aholining asosiy kasbi toʻquvchilik boʻlgan. Ular asosan adras va beqasam toʻqishgan va koʻpchilikning guzarda ustaxonalari boʻlgan. Urganjiyon guzarida maktab va masjid ham boʻlgan. Guzarda Said Tojiddin mozori va ziyoratgohi ham boʻlgan. Chaqari Sultonon nomli avliyo qabri ham mavjud boʻlib, 1913-yilgi vaqf hujjatlarida maʼlumotlar uchratish mumkin. Guzarlarda odatda masjid, madrasa, bozorlar, doʻkonlar boʻlgan.
1927-yilda olib borilgan tadqiqotlarga koʻra guzarda 52 ta oila boʻlib, 260 kishi istiqomat qilgan. 1929-yilda guzarlarni roʻyxatga olib borish paytida guzar nomi oʻzgartirilib, Xonaqoi Joʻybor deb qayta nomlangan. Mazkur davrda Chaqari Joʻybor, Mirzo Mahdi, Xonaqoi Joʻybor guzarlari birlashtirilib, Mirzo Mahdi va boshqa nomlar bilan atalgan. Sovet yillarida guzarda „Oktyabr 40 yilligi" koʻchasi boʻlgan.
Urganjiyon guzarida hozirgi kunda Ibrohim Moʻminov koʻchasi joylashgan. Guzar masjidi saqlanib qolmagan. Koʻcha boʻylab jamoat binolari bunyod etilgan boʻlib, qal’a qoldiqlari ham saqlanib qolgan.

Manbalar
--------

1. 1 2  Раҳматова 1995, s. 32. sfn error: no target: CITEREFРаҳматова1995 (help)
2. ↑  Toʻrayev 2021, s. 110. sfn error: no target: CITEREFToʻrayev2021 (help)
3. ↑  Toʻrayev 2021, s. 111. sfn error: no target: CITEREFToʻrayev2021 (help)
4. 1 2  Раҳматова 1995, s. 33. sfn error: no target: CITEREFРаҳматова1995 (help)

Adabiyotlar
-----------

* Toʻrayev H*. Buxoro toponimikasi*. Buxoro: Durdona, 2021 — 276 bet. ISBN 978-9943-7455-7-5.
* Раҳматова С. Қурбонов Ҳ*. Бухоро гузарлари тарихидан лавҳалар*, Бухоро, 1995 — 144 bet.
**Kim Sung-joo** (1972-yil 10-oktyabrda tugʻilgan) – Janubiy Koreya teleboshlovchisi va sobiq suxandoni. Sobiq sport telelboshlovchisi. Ayniqsa, Dad! Where Are We Going? realiti shousi orqali tanilgan.

Bolaligi
--------

Shimoliy Chungcheong provinsiyasida tugʻilib, oʻsgan. U Cheongju shahridagi oʻrta maktabda oʻqigan. Keyinchalik, Seulga koʻchib oʻtib, va u yerda Chung-Ang universitetini tamomlagan.

Faoliyati
---------

Kim Sung-joo oʻzining radiodagi faoliyatini 1995-yilda KTV davlat telekanalida jamoatchilik eʼlonlari oʻquvchisi sifatida boshlagan. U Korea TV Sports (hozirgi SBS Sports) telekanalida keyin Munhwa Broadcasting Corporation (MBC)da ishlagan. Ayniqsa, 2002-yil va 2006-yilda boʻlib oʻtgan FIFA Jahon kubogi bahslarini yoritgan. 2007-yilda MBCdan ketib, frilanserlik sohasida faoliyatini olib bordi.
Kim frilanser sifatida Mnetʼs Superstar K va MBC’s King of Mask Singer qoʻshiq tanlovlaridan tortib, Please Take Care of My Refrigerator shousigacha boʻlgan turli mashhur estrada shoularini oʻtkazgan. Shuningdek, 2014-yilgi Qishki Olimpiada va 2016-yilgi Yozgi Olimpiada oʻyinlarida mehmon sifatida sport translyatsiyasi sahnasiga qaytdi. 2012-yilda jurnalistlar uyushmasining davom etayotgan ish tashlashlar sababli Londondagi Olimpiadani yoritish uchun MBCga qaytgan.
2021-yilning 15-noyabrida Kim Kim Young-man, An Jung-hvan va Jung Hyung-dolar bilan birgalikda Matched Project (MCP) agentligiga asos soldi

Shaxsiy hayoti
==============

Kim universitetdagi sevgilisi bilan toʻqqiz yillik tanishuvdan soʻng, 2002-yilda unga uylandi. Ularning uch nafar farzandlari bor. Oʻgʻillari Min-guk va Min-yul va qizi Min-ju.

Manbalar
========

1. ↑  Pool Leep, Kim (June 9, 2016). „'나가수' 후속은 '아빠 어디가'..김성주 MC". *Star News*.
2. ↑  *Jung, Ji Yoen*. „9년 열애 끝에 결혼한 MBC 아나운서 김성주·진수정 부부의 신혼 이야기" (ko). *Women's Dong-A* (11-dekabr 2002-yil).
**Stepan Stepanovich Avramenko** (1918-yil) - sovet partiya va davlat arbobi, KPSS Amur viloyat qo'mitasining birinchi kotibi (1964—1985), Novosibirsk viloyati ijroiya qo'mitasi raisi (1959—1964).

Biografiyasi
------------

Stepan Stepanovich Avramenko 1918-yil 13-dekabrda Shamraevka qishlog'ida (hozirgi Kiev viloyati ). 1935-yilda Belotserkovskiy veterinariya texnikumini, 1941-yilda Belotserkovskiy qishloq xo'jaligi institutini tamomlagan.

1949—1955-yillarda Barabinskiy tuman Kengashi Ijroiya qo'mitasi raisining o'rinbosari, Novosibirsk viloyat qishloq xo'jaligi boshqarmasi boshlig'ining o'rinbosari lavozimlarida ishlagan.

U Moskvada Troekurovskiy qabristoniga dafn etilgan.

* Ikkita Lenin ordeni (1968, 1975)
* Uch Mehnat Qizil Bayroq ordeni (1966, 1971, 1985)
* Oktyabr inqilobi ordeni (1971)
* Xalqlar do'stligi ordeni (1978)
* To'qqiz medal

Manbalar
--------

1. ↑  „Могила С. С. Авраменко". 13-iyun 2017-yilda asl nusxadan arxivlandi. Qaraldi: 30-may 2017-yil.
**Taraqqiyot** — rivojlanishning oddiydan murakkabga, quyidan yuqoriga yoʻnalgan shakli, uning yuksalishi. Adabiyotlarda taraqqiyotni koʻpincha rivojlanish bilan aynanlashtirib koʻyishadi, aslida u rivojlanish falsafasining bir yoʻnalishidir. Shuningdek, taraqqiyotni ayrim adabiyotlarda faqat jamiyatdagi ijtimoiy rivojlanish maʼnosida qoʻllashadi, bu ham bir yoqlama yondashuvdir. Taraqqiyot falsafiy adabiyotlarda progressiv rivojlanish tarzida qoʻllaniladi. Odatda rivojlanishning 2 muhim yoʻnalishi boʻlib, biri taraqqiyot (progressiv rivojlanish), ikkinchisi inqiroz (regressiv rivojlanish) hisoblanadi. Taraqqiyotni faqatgina jamiyatga qoʻllashning xato jihati shundaki, jamiyatdan tashqaridagi sistemalarda ham yuksalish roʻy beradi. Masalan, muayyan tirik organizmlarning taraqqiyoti, bemordagi kasallikning taraqqiyoti, kimyoviy jarayonning taraqqiyoti va boshqalar. Taraqqiyot nisbiydir. Rivojlanish bir sistema uchun taraqqiyot, boshqa sistema uchun regress boʻlishi mumkin. Masalan, kasallikning rivojlanishi, kasallikni vujudga keltiruvchi viruslar uchun taraqqiyot boʻlsa, bemor organizmi uchun inqiroz (regress) dir. Har qanday sistema oʻzining rivojlanishi mobaynida taraqqiyotni ham, inqirozni ham boshidan kechiradi. Sistemaning ravnaq topishi taraqqiyotni anglatsa, uning yemirilishi esa inqirozni anglatadi. Taraqqiyot jonsiz, anorganik tabiatga ham, jonli, organik tabiatga ham, jamiyatga, inson tafakkuriga, ruhiyatiga ham xos boʻlgan tabiiy va zaruriy jarayondir. Taraqqiyot mikro, makro, megadunyoda ham sodir boʻladi. Taraqqiyot tufayli olamda mukammallashish, yuksalish roʻy beradi, u vujudga kelish, murakkablashish, ulgʻayish, yangilanish, tiklanish, sistema yasalish jarayonlari tarzida amalga oshadi. Taraqqiyot yaxlit jarayondir. 


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Pitsa Margarita** (inglizcha: *„Pizza Margherita"*) italyan oshxonasining soddaligi va mazaliligini namoyish etuvchi klassik *Neapolitan* pitsasidir. U San-Marzano pomidorlari, mozzarella pishlog‘i, rayhon, tuz va zaytun moyi kabi asl ingredientlardan foydalangan holda tayyorlanadi.

Tarixi
------

Filippo Palizzi, 1858-yil
1889-yil iyun oyida mohir pitsapaz va Pizzeria brandi oshpazi Raffaele Esposito **„Margherita pizza"** deb nomlanuvchi oshpazlik asarini yaratdi. Bu maxsus taom Italiya qirolichasi Margaritaga bag'ishlangan va Italiya birlashuvi ramzi bo‘lgan. Pomidor (qizil), mozzarella (oq) va rayhon (yashil) kabi pitsa qo‘shimchalari Italiya milliy bayrog‘ining jonli ranglarini aks ettirish uchun ehtiyotkorlik bilan tanlangan.

Margarita pitsasi retsepti 1796-1810-yillar oralig‘ida Neapolda paydo bo'lgan. 1849-yilga kelib Emanuel Rokko rayhon, pomidor va yupqa to‘g‘ralgan mozzarellani o‘z ichiga olgan turli xil pitsa qo‘shimchalarini hujjatlashtiradi. Ushbu mavjud bo‘laklarga yupqa to‘g‘ralgan mozzarella qo‘shilishi Margarita pizzasining mashhurlashishiga yordam berdi.

Franchesko De Burkard Neapol an’analari haqidagi yozganda 1866-yilda mashhur pitsa qo‘shimchalari haqida eslab o‘tgan.

Manbalar
--------

1. ↑  Iengo, Arturo*. Cucina Napoletana: 100 Recipes from Italy's Most Vibrant City*. New Holland Publishers, 2008 — 126 bet. ISBN 978-1-84537-989-6. [*sayt ishlamaydi*]
2. ↑  Forgione, Angelo*. Made in Naples*. Magenes, 2013 — 195 bet. ISBN 978-88-6649-039-5.
3. ↑  De Bourcard, Francesco*. Usi e costumi di Napoli e contorni descritti e dipinti*. G. Nobile, 1866 — 124 bet.
4. ↑  De Bourcard, Francesco*. Usi e costumi di Napoli e contorni descritti e dipinti*. G. Nobile, 1866 — 124 bet.

Adabiyotlar
-----------

* De Bourcard, Francesco*. Usi e costumi di Napoli e contorni descritti e dipinti*, Naples, 1866.
**Stadion Georgi Benkovski** (bolgarcha: *Стадион "Георги Бенковски"*) — Bolgariyaning Pazardjik shahridagi stadion. Hozirda u asosan futbol oʻyinlari uchun foydalaniladi va „Xebar Pazardjik" klubining uy maydoni hisoblanadi. Stadion 13 mingga yaqin odamni sigʻdira oladi.

Tarixi
------

Qayta tamirlash 1989-yilda yakunlandi. Oʻshanda u „Septemvri" stadioni deb atalgan va 12 000 tomoshabinga moʻljallangan edi. Oʻsha yilning 26-mart kuni „Xebar" — „Yantra" 1:0 uchrashuvi orqali stadion ochilgan va oʻsha oʻyinga 15 000 tomoshabin tashrif buyurgan. 1991-yil 30- iyulda stadion „Georgiy Benkovski" nomiga oʻzgartirildi va uning nomi hozirgacha saqlanib kelmoqda. Bu „Xebar" klubining hozirgi stadioni. Stadionda zamonaviy kiyim almashtirish xonalari, matbuot anjumanlari zali, jurnalistlar va mehmonlar uchun ikkita yopiq o‘rindiq, hakamlar xonasi mavjud bo‘lib, futbol uchrashuvlarini o‘tkazish uchun barcha talablarga javob beradi.

Manbalar
--------


1. ↑  „Стадион" (bg-BG). *hebarfc.com* (4-avgust 2016-yil). Qaraldi: 19-dekabr 2022-yil.
**Chorsu bozori** (oʻzbekcha: *Chorsu bozori*) Oʻzbekiston va Markaziy Osiyodagi eng yirik bozorlardan biri boʻlib, Toshkent shahrining „Eski shahar" deb nomlangan eski qismida, Olmazor tumani, Navoiy koʻchasida joylashgan. „Chorsu" bozori oʻrta asrlarda maʼlum boʻlgan va Buyuk ipak yoʻlida katta ahamiyatga ega boʻlgan 

Bozor shiftining bezaklar bilan qoplangan markaziy qismida diametri taxminan 300-350 metr boʻlgan monumental gumbazli inshoot — bozorning lift tizimiga ega qishki uch qavatli binosi joylashgan. Pastki qavatda koʻplab yordamchi xonalarga ega podval yoʻlaklari mavjud. Savdo rastalari oʻrta va yuqori qavatlarda joylashgan. Bozordagi savdo qatorlari ularda sotiladigan tovarlar turlariga koʻra boʻlinadi: sabzavotlar, mevalar, yongʻoqlar, sharqona shirinliklar, ziravorlar, donlar. Kiyim va uy-roʻzgʻor buyumlari uchun alohida pavilyonlar mavjud

Galereya
--------

* Chorsu bozoriChorsu bozori
* Chorsu bozoridagi non sotuvchilarChorsu bozoridagi non sotuvchilar
* Chorsu bozorida ziravorlar sotishChorsu bozorida ziravorlar sotish

Manbalar
--------

1. ↑  „Базар Чорсу. Достопримечательности Ташкента. Среднеазиатские базары.". *www.centralasia-travel.com*. 5-mart 2021-yilda asl nusxadan arxivlandi. Qaraldi: 8-fevral 2021-yil.
2. 1 2  *Верещагина, Е. Калыбаев, Р.* „Гид по архитектуре и культуре Ташкента: как город открывается миру и придумывает себя" (ru).  Daily Afisha (2020). 18-fevral 2020-yilda asl nusxadan arxivlandi. Qaraldi: 19-fevral 2020-yil.

Havolalar
---------

* „Chorsu" bozori centralasia-travel.com saytida Arxivnaya kopiya -da
* Chorsu bozori dvantour.com saytida Arxivnaya kopiya
*Ushbu maqola shoir haqidadir; matematik haqidagi maqola uchun Heinrich Eduard Heine ga qarang.*
Heine (1831)
*Reisebilder*, 1831
**Christian Johann Heinrich Heine** (13 dekabr, 1797 – 17 fevral, 1856) olmon jurnalisti, esseisti hamda shoiri boʻlgan. U ayniqsa oʻzining lirik sheʼrlari bilan mashhurdir; bu sheʼrlarga koʻplab qoʻshiqlar bastalangan. Bonn, Gyottingen, Berlin universitetlarida oʻqigan (1819—25). Birinchi sheʼriy toʻplami "Qoʻshiqlar kitobi" (1827) romantizm ruhida yozilgan boʻlib, unda nemislar hayotidagi meshchanlik, xudbinlik qoralanadi. Keyingi "Yoʻl manzaralari" (1826-31) nasriy asarida ham shu yoʻnalishni davom ettirib, inson erki, shaxsini xoʻrlovchi tartiblarga qarshi chiqadi, bu tartiblarni himoya qiluvchi kuchlarni, davlat idoralarini tanqid qiladi. Shundan soʻng G. Germaniyaning hukmron doiralari bilan kelisha olmay, 1831 yilda Parijga ketishga majbur boʻladi va u yerda umrining oxirigacha siyosiy mahbus sifatida yashab qoladi. "Fransuz ishlari" (1832), "Lyutesiya" (1854) kitoblari fransuz siyosiy hayotining yilnomasidan iborat. 1843— 44 yillarda yozilgan "Zamonaviy sheʼrlar", shuningdek "Atta Troll" (1842), "Germaniya. Qish ertagi" (1844) poemalari oʻz davrining ilgʻor asarlaridandir. "Atta Troll" majoziy doston boʻlib, "hayvonlar eposi" tarzida yozilgan, oʻtkir hajviy yoʻnalishga ega. Bunda Pireneya togʻlarida yashovchi xalq siymosida nemis meshchanlari va soxta inqilobchilar fosh qilingan. "Germaniya" dostonida esa ogʻir mehnat bilan yashayotgan nemis ishchilarining obrazi tasvirlangan. Shoirning ijodiy faoliyatida muhim ahamiyatga ega boʻlgan "Romansero" (1851), "Eʼtirof" (1854) sheʼriy kitoblari ham mavjud. G.ning asarlari 20-yillarda Choʻlpon, 30-yillarda Mirtemir va 1997 yilda Abdulla Sher tarjimasida oʻzbek tilida nashr etilgan.

Manbalar
--------

1. ↑  OʻzME. Birinchi jild. Toshkent, 2000-yil

|  |  |
| --- | --- |
| Dovud | *Shaxsiyat haqidagi ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |
**Bernadette M. Meehan** (1975-yilda tugʻilgan) — amerikalik diplomat, Amerika Qoʻshma Shtatlari Milliy xavfsizlik kengashining matbuot kotibi boʻlib ishlagan. Oʻshandan beri u Obama jamgʻarmasida bosh xalqaro ofitser boʻlib ishlagan. 2021-yil 9-iyulda Mihan Amerika Qoʻshma Shtatlarining Chilidagi elchisi etib tayinlandi.

Yoshligi va taʼlim
------------------

Meehan Nyu-Yorkning Pleasantville shahrida oʻsgan va Somersdagi Kennedi katolik oʻrta maktabini tamomlagan. U Boston kollejida oʻqigan va siyosatshunoslik boʻyicha bakalavriatini tamomlagan. Oʻqishni tugatgandan soʻng u Wall Stritda, avval JPMorgan Chase, keyin esa Lehman Brothersda ishlagan. Keyinchalik u Qoʻshma Shtatlar tashqi ishlar xizmatiga qoʻshildi.

Karyerasi
---------

Meehan 2004-yilda AQSh Davlat departamentiga Tashqi ishlar xizmati xodimi sifatida ishga kirdi va yangi faoliyatini Kolumbiyaning Bogota shahridagi AQSh elchixonasida konsullik xodimi sifatida boshladi. U 2006-yil aprel oyida Bogotada qurolli odamlar tomonidan oʻgʻirlanishi va jismoniy hujumidan omon qoldi. Jinoyatchilardan ikki nafari hibsga olinib, oʻn yilga ozodlikdan mahrum etildi, ikki nafar jinoyatchi esa topilmadi.

U Iroqda xizmat qilish uchun koʻngilli boʻlishdan oldin ikki yil davomida Kolumbiyada xizmat qilgan. U AQShning Bagʻdoddagi elchixonasida 2006-yildan 2007-yilgacha Konsullik xodimi va bir necha oy elchi Zalmay Xalilzodning maxsus yordamchisi boʻlib ishlagan. U Bagʻdodda Eron tomonidan qoʻllab-quvvatlangan militsiya tomonidan otilgan raketadan yaralangan.

### Biden maʼmuriyati

2021-yil 9-iyulda Prezident Joe Biden Meehanni Qoʻshma Shtatlarning Chilidagi navbatdagi elchisi etib tayinladi. 2022-yil 15-mart kuni Senatning Tashqi aloqalar qoʻmitasida uning nomzodi boʻyicha eshituvlar boʻlib oʻtdi. 2022-yil 18-mayda qoʻmita uning nomzodi haqida ijobiy maʼlumot berdi. 2022-yil 20-iyulda AQSh Senati uning nomzodini 51-44 ovoz bilan tasdiqladi. U qasamyod qilish va ishonch yorliqlarini topshirishini kutmoqda.

Manbalar
--------

1. ↑  *O'Toole.* „White House Says Obama's New National Security Strategy a 'Compass' Through 'Shifting Security Landscape'".  Defense One (5-fevral 2015-yil). Qaraldi: 17-fevral 2015-yil.
2. ↑  „President Biden Announces His Intent to Nominate Four Individuals to Serve as Ambassadors" (inglizcha). *The White House* (9-iyul 2021-yil). Qaraldi: 9-iyul 2021-yil.
3. ↑  „The gael fall 2015". *Issuu*.
4. ↑  „Boston College Magazine » Winter 2013 » Linden Lane » Capital gains".
5. ↑  *Meehan.* „RealJobs: Bernadette Meehan".  BC Affairs (8-fevral 2012-yil). 17-fevral 2015-yilda asl nusxadan arxivlandi. Qaraldi: 17-fevral 2015-yil.
6. ↑  „Archived copy". 22-dekabr 2015-yilda asl nusxadan arxivlandi. Qaraldi: 14-dekabr 2015-yil.
7. ↑  *Tiempo.* „Cárcel a dos hombres por 'paseo millonario' a vicecónsul de E.U.". *El Tiempo* (3-noyabr 2006-yil).
8. ↑  „PN787 — Bernadette M. Meehan — Department of State 117th Congress (2021-2022)" (15-mart 2022-yil). Qaraldi: 22-mart 2022-yil.
9. ↑  „On the Nomination (Confirmation: Bernadette M. Meehan, of New York, to be Ambassador of the United States of America to the Republic of Chile)". *www.senate.gov*. Qaraldi: 21-iyul 2022-yil.
**Burhoniddin Margʻinoniy mahallasi** — Fargʻona viloyati Margʻilon shahrida joylashgan mahalla. Mahalla fuqarolar yigʻinida 2011-yildagi maʼlumotlarga koʻra 478 xonadon mavjud, 4 ming dan ziyod aholi istiqomat qiladi. Hududda 1 ta bolalar bogʻchasi, 2 ta oromgoh, 10 dan ortiq savdo shaxobchasi, 5 ta sartaroshxona, 15 ta qassobxona mavjud. Mahalla nomi musulmon olamida Burhoniddin val-milla nomi bilan dong taratgan Abu-l-Hasan Burhoniddin Ali ibn Abu Bakr ibn Abduljamil al-Fargʻoniy ar-Rishtoniy al-Margʻinoniy sharafiga qoʻyilgan.

Burhoniddin Margʻinoniy mahallasi Margʻilon shahar hokimligi tomonidan 1993-yil 24-oktabr kuni roʻyxatdan oʻtkazilgan. Mahalla raisi — Joʻrayev Nodirjon Qodirjonovich.

Yana qarang
-----------

Maorif mahallasi

Manbalar
--------

1. ↑  *Nodirbek Abdulahatov* „Marg'ilon mahallari tarixidan". *elib.buxdu*.  Andijon nashriyot matbaa, MChJ. 6-iyun 2023-yilda asl nusxadan arxivlandi. Qaraldi: 3-iyun 2023-yil.
2. ↑  „"BURHONIDDIN MARG‘ILONIY" mahalla fuqarolar yig‘ini". *orginfo*. Qaraldi: 4-iyun 2023-yil.